open-index/open-wikipedia-markdown huggingface dataset:
ალექსეევკა (სემიონკისნის სოფსაბჭო)

**ალექსეევკა ** () — სოფელი რუსეთის ფედერაციაში, ბაშკირეთის რესპუბლიკის აურგაზის რაიონში.

2010 წლის მონაცემებით, სოფელში ცხოვრობს 16 ადამიანი. რაიონულ ცენტრ თოლბაზიდან დაშორებულია 27   კილომეტრით. უახლოესი რკინიგზის სადგურია სტერლიტამაკი, რომელიც დაშორებულია 44 კმ-ით.

2002 წლის აღწერის მიხედვით, მოსახლეობის უმრავლესობას ჩუვაშები შეადგენენ (100%) %.

## რესურსები ინტერნეტში
* Совет муниципальных образований Республики Башкортостан.

## სქოლიო
კატეგორია:აურგაზის რაიონის სოფლები
Atari 5200

**Atari 5200 SuperSystem**, უკეთ ცნობილი, როგორც  **Atari 5200** — მეორე თაობის სათამაშო კონსოლი, რომელიც შეიმუშავა კომპანია Atari, Inc.-მა და გამოსცა 1982 წლის ნოემბერში. ის არის ცნობილი კონსოლის, Atari 2600-ის მემკვიდრე და შეიქმნა, რათა კონკურენცია გაეწია Mattel Intellivision-ისთვის. თუმცა მან კონკურენცია უფრო ColecoVision-ს გაუწია, ვიდრე Intellivision-ს.. 

5200-ის შიდა აპარატული უზრუნველყოფა თითქმის სრულიად იდენტურია Atari-ს 8 ბიტიანი კომპიუტერებისა. თუმცა პროგრამულად ერთმანეთისგან განსხვავდებიან.  მასში განთავსებული იყო 1.79 მეგაჰერციანი MOS 6502C-ის ცენტრალური პროცესორი, ANTIC-სა და GTIA-ის გრაფიკული ჩიპი და 16 კბ ოპერატიული მეხსიერება. კონტროლერად გამოიყენებდა ჯოისტიკს, რომელიც აღჭურვილი იყო რამდენიმე ღილაკით. საიტმა IGN, მისი ძირითადი კონტროლერი დაასახელა მე-10 ყველაზე ცუდ კონტროლერად.

კონსოლი სხვადასხვა ხარვეზების გამო კომერციულად ჩავარდა. მისი თამაშების უმრავლესობა მოიცავდა მისი წინამორბედის თამაშების განახლებულ ვერსიებს, რაც ვერ აკმაყოფილებდა მომხმარებელთა მოთხოვნებს. მსოფლიოს მასშტაბით გაყიდვების სრული რაოდენობა შეადგენს 1 მილიონ ეგზემპლარს.

## თამაშები
## იხილეთ აგრეთვე
* Atari 2600
* Atari 7800
* Atari XEGS
* Atari Jaguar 

## ლიტერატურა
* 

## რესურსები ინტერნეტში
*AtariAge –  Atari 5200 მონაცემთა ბაზა 
*Atari Museum 

## სქოლიო
კატეგორია:Atari-ის კონსოლები
კატეგორია:სახლის ვიდეო თამაშების კონსოლები
კატეგორია:მეორე თაობის ვიდეო თამაშების კონსოლები
კატეგორია:1982 წელს წარმოდგენილი პროდუქტები
კატეგორია:1980-იანების სათამაშოები
ჩრდილოეთ კორეის დემოგრაფია

მინი|მოსახლეობის ზრდის დიაგრამა

**ჩრდილოეთ კორეის დემოგრაფია** ცნობილია ეროვნული აღწერისა და საერთაშორისო შეფასებების მეშვეობით. ჩრდილოეთ კორეის სტატისტიკის ცენტრალურმა ბიურომ 2008 წელს უკანასკნელი აღწერა ჩაატარა, რომელშიც მოსახლეობამ 24 მილიონს მიაღწია. მოსახლეობის სიმჭიდროვე შეადგენს 199.54 კაცს/კმ.²-ზე და 2014 წლის მონაცემებით კორეის მოსახლეობის სიცოცხლის საშუალო ხანგრძლივობაა 69 წელი. ძირითადი რელიგიაა ბუდიზმი, წერა–კითხვის მცოდნეა მოსახლეობის 99% და ჩრდილოეთ კორეის ოფიციალური ენაა კორეული.

## რესურსები ინტერნეტში
* http://www.businessinsider.com/north-korea-facts-economy-2012-01?op=1
*
* 
* 
* 
* https://www.cia.gov/library/publications/the-world-factbook/geos/kn.html 

კატეგორია:ჩრდილოეთ კორეის დემოგრაფია
კორეის დაზავების ხელშეკრულება

[მინი|დელეგატები აწერენ ხელს დაზავების ხელშეკრულებას [პანმუნჯომი|პანმუნჯომში]]
**კორეის დაზავების ხელშეკრულება** — კორეის ომის შესაწყვეტად დადებული დაზავების ხელშეკრულება. მას ხელი მოაწერეს ერთის მხრივ გაერთიანებული ერების სარდლობის წარმომადგენელმა ამერიკის შეერთებული შტატების არმიის გენერალ-ლეიტენანტმა უილიამ კელიმ ხოლო მეორეს მხრივ კორეის სახალხო არმიის და ჩინეთის მოხალისეთა სახალხო არმიის წარმომადგენელმა ჩრდილო კორეელმა გენერალმა ნამ ირმა. ხელშეკრულებას ხელი 1953 წლის, 27 ივლისს მოეწერა. მისი მიზანია „კორეაში პრობლემის საბოლოო მშვიდობიანი გადაწყვეტილების მიღწევამდე შეიარაღებული დაპირისპირების სრული შეწყვეტა“. ამ ხელშეკრულების საფუძველზე შეიქმნა კორეის დემილიტარიზებული ზონა, რომელიც დაახლოებით 38-ე პარალელზე გადის.

## იხილეთ აგრეთვე 
*საერთაშორისო სამართალი

## ლიტერატურა 
* 

## სქოლიო 
კატეგორია:ჩრდილოეთი კორეა
კატეგორია:სამხრეთი კორეა
კატეგორია:კორეის ისტორია
ფანმუნჯომი

**ფანმუნჯომი** (; ჰანჯა: 板門店 ) — დაუსახლებელი სოფელი. მდებარეობს ჰამგეონ-ბუკდოს პროვინციაში, ჩრდილოეთ და სამხრეთ კორეის დე-ფაქტო საზღვრის ჩრდილოეთით. აქ 1953 წელს კორეის დაზავების ხელშეკრულებას მოეწერა ხელი. შენობა სადაც ზავს მოეწერა ხელი დღემდე შემონახულია და იქ მდებარეობს ჩრდილოეთ კორეის მშვიდობის მუზეუმი.

ფანმუნჯომი ხშირად გამოიყენება, როგორც ახლოს მდებარე საერთო უსაფრთხოების მონაკვეთის სახელის მეტონიმია. 

## იხილეთ აგრეთვე 
*კორეის დემილიტარიზებული ზონა

## რესურსები ინტერნეტში 
* Traveller's blog with pictures from North Korea, with web-page dedicated to Panmunjom http://llukasz.com/North_Korea.htm(http://llukasz.com/Panmunjon.htm)
* Travel in Korea: Panmunjeom information about the village and its history.
* North Korea Uncovered 

კატეგორია:ჩრდილოეთ კორეის დასახლებული პუნქტები
ჟეროები

**ჟეროები** () — ფრინველთა გვარი ივეოსისებრთა ოჯახისა. აერთიანებს ექვს სახეობას.

## აღწერა 
მისი სხეულის სიგრძეა 95 სმ, ხოლო მასა 2 კგ. ფრთის შლილი 115—135 სმ-მდეა. ახასიათებთ გრძელი, კოვზისმაგვარი (რის გამო ნისკარტკოვზასაც უწოდებენ) ნისკარტი. დანარჩენი თვისებები ემთხვევა მათ მონათესავე ივეოსისებრთა თვისებებს.

## გავრცელება 
გავრცელებულნი არიან ევრაზიის რამდენიმე რეგიონში, ძირითადად ხმელთაშუა, შავი, ყვითელი და იაპონიის ზღვების მიმდებარე ტერიტორიებზე. რამდენიმე პოპულაცია გვხვდება აფრიკასა და ინდოეთში.

## გამრავლება 
ჟეროები ბუდობენ კოლონიებად. ბუდის აშენებენ ხეებზე, ბუჩქნარსა და ლერწმის ტევრებში. დებს 3-4 თეთრ, მურა-წითელ ლაქებიან კვერცხს, რომლის ზომებია 69 × 45 მმ. ინკუბაცია 25 დღე-ღამე გრძელდება, რომლის შემდეგ იბადებიან თეთრ ღინღლიანი ბარტყები. მათ მშობლები ორმოცდაათი დღის განმავლობაში კვებავენ. სქესობრივ სიმწიფეს 3-4 წლის ასაკში აღწევენ. ველურ ბუნებაში ისინი 28 წელზე მეტხანს ცოცხლობენ.

## ლიტერატურა 
* Josep del Hoyo et al.: Handbook of the Birds of the World, Band 1 (Ostrich to Ducks). Lynx Edicions, 1992, ISBN 84-87334-10-5

## რესურსები ინტერნეტში 
* ვიდეოები ჟეროების შესახებ Internet Bird Collection-ზე

## სქოლიო
*
კატეგორია:ივეოსისებრნი
ის (რომანი)

***ის*** () — ამერიკელი მწერალ სტივენ კინგის 1986 წლის საშინელებათა ჟანრის რომანი. იგი არის მისი 22-ე წიგნი და მე-18 რომანი, გამოცემული საკუთარი სახელით. სიუჟეტი მოიცავს რამდენიმე თემას - გონების ძალაუფლებას, გაერთიანებული ჯგუფის ძალას, ბავშვობის ტრავმების გავლენას ცხოვრების უფრო გვიანდელ წლებზე. სიუჟეტის მიხედვით, გამოგონილი ქალაქ დერის მაცხოვრებელი, შვიდი მეგობარი, ებრძვის ურჩხულს, რომელიც კლავს ბავშვებს და სხვადასხვა ფორმით ჩნდება. თხრობა მიმდინარეობს პარალელურად დროის სხვადასხვა ინტერვალში, რომელთაგან ერთ-ერთი შეესაბამება მთავარი პერსონაჟის ბავშვობას, ხოლო მეორე - გვიანდელ წლებს.

1987 წელს რომანმა მიიღო ბრიტანული ფენტეზის ჯილდო. იმავე წელს იგი ნომინირებული იყო Locus-ის და მსოფლიო ფენტეზის ჯილდოებზე. 

1990 წელს გამოვიდა წიგნის პირველი ადაპტაცია, მინი-სერიალის სახით, ხოლო 2017 წელს - სრულმეტრაჟიანი ფილმი.

## რესურსები ინტერნეტში
*
* It საიტზე Worlds Without End
* IT-ის მიმოხილვა საიტზე Illuminati Blog
* თავების ანალიზი  

## სქოლიო
კატეგორია:1986 წლის რომანები
კატეგორია:სტივენ კინგის რომანები
მეხეური იხვი

**მეხეური იხვი** ან **კაროლინური იხვი** () — ფრინველი იხვისებრთა ოჯახისა. იგი უახლოესი ნათესავია ჩინური იხვკაზმულასი (იხვი-მანდარინი). გავრცელებულია ჩრდილოეთ ამერიკაში, სადაც იგი ბინადრობს ტყეებში მდებარე წყალსატევებში. სილამაზის გამო, დიდი რაოდენობით შეიყვანეს ისინი ევროპის პარკებში, საიდანაც ველურ ბუნებაში გავრცელდნენ. იკვებებიან მცენარეული და ცხოველური საკვებით. ბუდეს აკეთებენ ხის ფუღუროებში.

## ლიტერატურა 
* Коблик Е. А. Разнообразие птиц (по материалам экспозиции Зоологического музея МГУ. — Издательство МГУ, 2001. — Т. Ч. 1 (Класс Птицы, Отряды Страусообразные, Тинамуобразные, Пингвинообразные, Гагарообразные, Поганкообразные, Буревестникообразные, Пеликанообразные, Аистообразные, Фламингообразные, Гусеобразные, Грифы Нового Света, Соколообразные). — 384 с. — ISBN 5-211-04072-4.

## სქოლიო 
კატეგორია:ტყის იხვები
სტივენ კინგის ბიბლიოგრაფია

აქ წარმოდგენილია ამერიკელი მწერალ სტივენ კინგის სრული ბიბლიოგრაფია. მისი წიგნები მსოფლიოში გაყიდული 350 მილიონზე მეტი ასლის სახით. მათი ნაწილი ადაპტირებულია ფილმებად, ტელესერიალებად ან კომიქსებად. ავტორს საერთო ჯამში გამოცემული აქვს 56 რომანი - აქედან შვიდი „რიჩარდ ბახმანის“ ფსევდონიმით - და ხუთი არამხატვრული ჟანრის წიგნი. მას აგრეთვე დაწერილი აქვს 200-მდე მოთხრობა, რომელთა უმეტესობა გამოცემულია კრებულების შემადგენლობაში. მწერლის მიერ მოთხრობილი ამბების დიდი ნაწილი მიმდინარეობს მის მშობლიურ ქალაქ მენში.

## რომანები
## კრებულები
## არამხატვრული
## სხვა
## იხილეთ აგრეთვე
* სტივენ კინგის მოთხრობების ბიბლიოგრაფია
* სტივენ კინგის გამოუცემელი ნაშრომები

## რესურსები ინტერნეტში
* სტივენ კინგის ბიბლიოგრაფიის ქრონოლოგია საიტზე Histropedia

## სქოლიო
კატეგორია:სტივენ კინგის ნამუშევრები
კატეგორია:ბიბლიოგრაფიები მწერლების მიხედვით
კატეგორია:ამერიკელი მწერლების ბიბლიოგრაფიები
კატეგორია:საშინელებათა ლიტერატურის ბიბლიოგრაფიები
ზინაიდა კვერენჩხილაძის სახელობის დმანისის პროფესიული სახელმწიფო დრამატული თეატრი

**დმანისის თეატრი** დაარსდა 1990 წელს, ქართველი მეცნიერის, ჯუმბერ კოპალიანის ინიციატივით. 

1990 წლის 19 იანვარს, საქართველოს სახალხო არტისტის, ზინაიდა კვერენჩხილაძის ხელმძღვანელობით და სრულიად საქართველოს კათოლიკოს-პატრიარქის ილია II-ის ლოცვა-კურთხევით, ქალაქ დმანისში, შედგა პირველი სპექტაკლის „ჩემო კალამო“ პრემიერა (რეჟისორი თემურ ჩხეიძე).

1991-1994 წლებში, ცნობილი პოლიტიკური მოვლენების გამო, დმანისის თეატრმა ფუნქციონირება შეწყვიტა.

1995 წლის 19 იანვრიდან კი დმანისის თეატრი ისევ აგრძელებს თავის საქმიანობას.

2003 წლის 14 მაისის, საქართველოს პრეზიდენტის ბრძანებულებით, ოფიციალურად შეიქმნა სსიპ - დმანისის დრამატული თეატრი „ქვემო ქართლი“ და თეატრალური საქმიანობისთვის უსასყიდლოდ გადაეცა შენობა.

2012 წლიდან კი დმანისის თეატრი ზინაიდა კვერენჩხილაძის სახელობისაა და პროფესიული სახელმწიფო თეატრის სტატუსს ატარებს.

## სქოლიო
კატეგორია:საქართველოს თეატრები
პირველი ლიგა 2015-2016

**პირველი ლიგა ლიგა 2015-2016** — საქართველოს პირველი ლიგის ოცდამეშვიდე სეზონი.

## ფორმატი 
ტურნირი შედგებოდა სულ 18 გუნდისგან. პირველი ორი გუნდი პირდაპირი გზით გადადიოდა უმაღლეს ლიგაში, ხოლო მესამე ადგილოსანს უწევდა ფლეი-ოფი უმაღლესი ლიგის მე-14 ადგილის მფლობელთან. თუმცა, ფორმატის ცვლილების გამო, საბოლოოდ, არც ერთი გუნდი არ გადასულა უმაღლეს ლიგაში.

## მონაწილე გუნდები 
## ცხრილი 
### იხილეთ აგრეთვე 
* უმაღლესი ლიგა 2013-2014
* საქართველოს საფეხბურთო თასი 2013-2014

## სქოლიო
კატეგორია:პირველი ლიგის სეზონები
Black Sabbath (სიმღერა)

„**Black Sabbath**“ — ბრიტანული მძიმე მეტალ ჯგუფ Black Sabbath-ის სიმღერა, დაწერილი 1969 წელს და გამოცემული  ამავე სახელწოდების სადებიუტო ალბომზე. 1970 წელს იგი გამოვიდა ლეიბლებზე Philips Records და Vertigo, ოთხსიმღერიანი 12" სინგლის სახით, რომლის A-მხარეზე წარმოდგენილი იყო „The Wizard“, ხოლო B-მხარეზე — „Evil Woman“ და „Sleeping Village“.

## ისტორია
ჯგუფის თანახმად, სიმღერის შექმნის ისტორია უკავშირდება მოვლენას, რომელიც შეემთხვა გიზერ ბატლერს კოლექტივის ადრეულ პერიოდში, როდესაც არსებობდა ჯგუფი Earth. ბატლერმა, რომელიც დაინტერესებული იყო ოკულტიზმით, საკუთარი ბინა შეღება შავ ფრად, ჩამოკიდა რამდენიმე ამობრუნებული ჯვარი და სატანის გამოსახულებები. ოზი ოსბორნმა მას აჩუქა შავი ოკულტური წიგნი, დაწერილი ლათინურ ენაზე და ასევე ილუსტრირებული სატანის სურათებით. გიზერმა წიგნი წაიკითხა და ძილის წინ თაროზე შემოდო. როგორც თავად ამბობდა, გაიღვიძა და საწოლის ბოლოს შეამჩნია შავი ფიგურა, რომელიც მას უყურებდა. ეს ფიგურა გაქრა და გიზერი მივიდა თაროსთან, სადაც წიგნი ეგულებოდა, მაგრამ იგი აღარ დახვდა. მოგვიანებით ბატლერმა ამის შესახებ ოზის უამბო, უკანასკნელმა კი, შთაგონებულმა, დაწერა ტექსტი. სიმღერას იწყებს სტრიქონები:

სიმღერის დემო-ვერსია შეტანილია ოზის კომპილაციურ ალბომში *The Ozzman Cometh*. თავდაპირველი ჩანაფიქრით, ბრიჯის წინ ჟღერდა კიდევ ერთი სტროფი დამატებითი ვოკალებით.

„Black Sabbath“ ჯგუფის მიერ კონცერტებზე ხშირად სრულდებოდა და შეტანილი იყო ყველა ტურნეს პროგრამაში.

## მუსიკალური ვიდეო
სიმღერის ოფიციალურ პრომო-ფილმში წარმოდგენილია ჯგუფის გამოსვლა გერმანულ Beat-Club-ში. უკანა ფონზე ჩანს სოფლის გამოსახულება.

## რესურსები ინტერნეტში
* 

## სქოლიო
კატეგორია:1970 წლის სიმღერები
კატეგორია:Black Sabbath-ის სიმღერები
ცხენკაცა ბოჯეკი

„**ცხენკაცა ბოჯეკი**“ () — ამერიკული ანიმაციური სიტკომი, შექმნილი რაფაელ ბობ-უოკსბერგის მიერ. მის მთავარ პერსონაჟს, ბოჯეკს, ახმოვანებს უილ არნეტი, ხოლო სხვა როლებს – ემი სედარისი, პოლ ფ. ტომპკინსი და აარონ პოლი. სერიალის პირველი სეზონის პრემიერა გაიმართა 2014 წლის 22 აგვისტოს, Netflix-ზე, ხოლო საშობაო გამოშვება გამოვიდა 19 დეკემბერს. სერიალის მხატვარია ლიზა ჰენაუოლტი, რომელიც მანამდე ბობ-უოკსბერგთან ერთად მუშაობდა ინტერნეტ-კომიქსზე „Tip Me Over, Pour Me Out“.

მიუხედავად იმისა, რომ სერიალში მიმდინარეობს მიმდინარე მოვლენების, პოლიტიკოსების და შოუ-ბიზნესის სატირული პაროდირება, იგი ასევე აღიარებულია დეპრესიასთან, ტრავმასთან და თვითგანადგურებასთან ბრძოლის რეალისტური გადმოცემისთვის.

მიუხედავად იმისა, რომ გამოსვლის შემდეგ სერიალის შეფასებები თავდაპირველად არაერთგვაროვანი იყო, მისი მეორე სეზონი კრიტიკოსებმა უფრო დადებითად განიხილეს და შემდგომში სხვა სეზონები ერთხმად მოიწონეს. მეოთხე სეზონის პრემიერა გაიმართა 2017 წლის 8 სექტემბერს. 21 სექტემბერს შეკვეთილი იქნა მეხუთე სეზონის წარმოებაც.

## რესურსები ინტერნეტში
* სერიალი Netflix-ზე
* 
* ოფიციალური საიტი

## სქოლიო
კატეგორია:ცხენკაცა ბოჯეკი
კატეგორია:2014 წელს დაწყებული ამერიკული ტელესერიალები
კატეგორია:ანიმაციური სიტკომები
კატეგორია:Netflix-ის ორიგინალური პროგრამები
Atari 7800

**Atari 7800 ProSystem**, უფრო მეტად ცნობილი, როგორც **Atari 7800** — მესამე თაობის სახლის ვიდეო თამაშების კონსოლი, შემუშავებული და გამოცემული კომპანია Atari, Inc.-ის მიერ 1986 წელს. და MARIA-ს გრაფიკული ჩიპი.Atari 2600-თან უკუთავსებადობის წყალობით, მასზე ხელმისაწვდომი იყო უამრავი თამაში, თუმცა მესამე მხარის დეველოპერების ნაკლებობის გამო, სისტემაზე ჯამში 100 ერთეულ თამაშზე მეტი არ გამოსულა.

კონსოლის თავდაპირველი სახელწოდება იყო Atari 3600 და გამოცემა დაგეგმილი იყო 1984 წლის 21 მაისისთვის, მაგრამ თარიღმა 1986 წლამდე გადაიწია, რაც განაპირობა იმან, რომ შემქმნელი კომპანია შეისყიდა Tramel Technology Ltd-მა.

მსოფლიოს მასშტაბით, სისტემის გაყიდვების სრული რაოდენობა შეადგენს 3.5 მილიონ ეგზემპლარს. 2009 წელს  საიტმა IGN, Atari 7800-ს სიაში „25 ყველა დროის საუკეთესო კონსოლი“ 17-ე ადგილი მიუჩინა.

## თამაშები
## იხილეთ აგრეთვე
* Pong
* Atari 2600
* Atari 5200 
* Atari XEGS 
* Atari Jaguar

## რესურსები ინტერნეტში
* AtariAge &ndash; Atari 7800-ის მონაცემთა ბაზა 
* Atari 7800: ინფორმაცია და რესურსები
* Atari Museum - Atari 7800 ProSystem-ის ისტორია
* Atari 7800 Development Wiki

## სქოლიო
კატეგორია:Atari-ის კონსოლები
კატეგორია:სახლის ვიდეო თამაშების კონსოლები
კატეგორია:მესამე თაობის ვიდეო თამაშების კონსოლები
კატეგორია:1986 წელს წარმოდგენილი პროდუქტები
კატეგორია:1980-იანების სათამაშოები
იბიკარე

**იბიკარე** () — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 550 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ ჟოასაბის შემადგენლობაში.

2010 წლის მონაცემებით, მოსახლეობა 3 373 ადამიანს შეადგენდა, მოსახლეობის სიმჭიდროვე 21.65 კმ²-ზე. ფართობი 155 789 კმ²-ია.

## იხილეთ აგრეთვე
* სანტა-კატარინა
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი*
**ბრაზილიის სტატისტიკის ეროვნული ინსტიტუტი*, ზოგადი სტატისტიკა

კატეგორია:სანტა-კატარინას მუნიციპალიტეტები
სადგურის მოედანი 2 (თბილისის მეტრო)

**სადგურის მოედანი 2** — თბილისის მეტროპოლიტენის სადგური საბურთალოს ხაზზე. სადგური წარმოადგენს საბურთალოს ხაზის ბოლო გაჩერებას. 

სადგური გაიხსნა 1979 წელს და პროექტის ავტორია არქიტექტორი თ. კალანდაძე. 

სადგურის მოედანს შესასვლელი ორი მხრიდან აქვს.

## იხილეთ აგრეთვე 
* თბილისის მეტროპოლიტენის სადგურების სია

## რესურსები ინტერნეტში 
* მეტროსადგური „სადგურის მოედანი“ თბილისის მეტროს ოფიციალურ საიტზე
* მეტროსადგური „სადგურის მოედანი“ თბილისის ოფიციალური საიტის გზამკლვევში 

კატეგორია:საბურთალოს ხაზი
მე მოვიგონე

***მე მოვიგონე*** — ქართული ჯგუფ „მგზავრების“ სადებიუტო სტუდიური ალბომი. გამოვიდა 2008 წელს. გამოიცა სტუდია „თბილისის“ მიერ.

## სიმღერების სია
#უბრალოდ მგზავრი ვარ	- 1:46
#გაიღვიძა ბუნებამ	- 2:43
#4:55	- 2:57
#გეგის ლექსები	- 2:17
#ცრემლები ტუჩებზე	- 3:32
#შანსი არ არის	- 3:36
#გაზაფხულის ხანძარი 	- 3:17
#ცა, მზე და...	- 3:43
#ბაჭია	- 2:28
#იქ სადღაც შორს	- 3:37
#დევის ლექსზე	- 3:42
#მთვარე	- 3:18
#ორ ალუბლად	- 2:43
#თუკი საქართველო გიყვარს	- 3:05
#მე მოვიგონე	- 3:20
#იასამანი ანუ სიყვარული ხალხურად	- 5:14
#მთვარე (რომა რცხილაძესთან ერთად)	- 3:05

## სქოლიო
კატეგორია:2008 წლის სადებიუტო ალბომები
კატეგორია:მგზავრების ალბომები
ალექსანდროვკა (აურგაზის რაიონი)

**ალექსანდროვკა ** () — სოფელი რუსეთის ფედერაციაში, ბაშკირეთის რესპუბლიკის აურგაზის რაიონში.

2002 წლის მონაცემებით, სოფელში ცხოვრობს 191 ადამიანი. რაიონულ ცენტრ თოლბაზიდან დაშორებულია 11 კილომეტრით. უახლოესი რკინიგზის სადგურია ბელოე-ოზერო, რომელიც დაშორებულია 41 კმ-ით.

2002 წლის აღწერის მიხედვით, მოსახლეობის უმრავლესობას ჩუვაშები შეადგენენ (91%).

## რესურსები ინტერნეტში
* Совет муниципальных образований Республики Башкортостан.
* Александровка на портале «Генеалогия и Архивы»

## სქოლიო
კატეგორია:აურგაზის რაიონის სოფლები
ნადირაძეები

**ნადირაძეები**  —  ქართული გვარი. ნადირაძეების გვარი მომდინარეობს საკუთარი სახელიდან-ნადირა. ნადირაძეების, პირველი წინაპარი მოსულა აჭარიდან და დასახლებულა ზემო იმერეთში.  ნადირაძეებმა, აზნაურობა მოიპოვეს XVIII საუკუნეში. ქართულ საისტორიო საბუთებში, ნადირაძეთა გვარი XVI საუკუნიდან ჩანს. 

1568 წელს იმერთა მეფემ გიორგი II (იმერეთის მეფე)-მ თავად ბეჟან ნემსაძეს განდგომილებისათვის ყმა-მამული ჩამოართვა და გელათის ღვთისმშობელს შესწირა.  შეწირულობის სიგელში იხსენიებიან ოკრიბას სოფელ ცხუნკურში და ჩუნეშში (ცხუნკურის თემი) მცხოვრები ნადირაძენი. XVII საუკუნის I მეოთხედის ნასყიდობის წიგნის მიხედვით,  პაატა ნადირაძე შიდა ქართლში მამულს ყიდულობს. 1631 წელს ქვემო ქართლში, სამნა ნადირაძემ ერთი დღის ნაფუძარი მიჰყიდა უმეკა ბარათაშვილს. 1660-1681 წლების იმერთა მეფის ბაგრატ IV-ის (იმერეთის მეფე) წყალობის სიგელში ქაიხოსრო წერეთლისადმი იხსენიებიან სოფელ გორისას მცხოვრები ნადირაძენი. XVII საუკუნის ჩხერელ გლეხთა საჩივრის წიგნში ნადირაძე ჩხერის ციხის მეციხოვნედ იხსენიება.  1722-1733 წლების სვიმონ აბაშიძის თავდებობის წიგნში პაპუნა წერეთლისადმი მოწმეებად დასახელებულნი არიან თამაზა,  ზურაბა და ღონენა ნადირაძეები. 1766 წლის განჩინებაში იხსენიება საამილახოროს სოფელ ფხვენისს მცხოვრები ნასყიდა ნადირაძე.  1777 წლის ბასილაშვილის არზიდან ირკვევა,  რომ საამილახვროში მცხოვრები ნადირაძენი ქსნის საერისთავოსა და კახეთში გადასულან. XVIII საუკუნე, კარგი პერიოდი იყო ამ გვარისთვის. ამ დროს, ზემო იმერეთიდან, გადმოდის გიორგი ნადირაძე ფალავანდიშვილების სამფლობელოში. მას, ეყოლება ვაჟები:რომანოზი, სოლომონი, იასონი ხოლო სამი სხვა არაა ცნობილი. ერთ-ერთი კახეთში წასულა, ერთ-ერთი ადრე გარდაცვლილა. დარჩა რომანოზი, რომელმაც შეიძინა დიდი ქონება, სოფელ ქალეთში და დასახლდა კიდეც. მას, ჰქონდა მამულები, ვენახები, დიდი სახლები, ჰქონდა რამდენიმე მამული იმერეთში, ოქროულობა, ვერცხლეულობა და ა. შ. მას ჰქონდა აუარაბელი ქონება, მან მიაღწია ზუსტად აზნაურობამდე. XVIII საუკუნეში, ისინი ხდებიან აზნაურები საიდანც მეფობა უქმდება მალე. XVIII საუკუნის პირობის წიგნში ქუთათელი მიტროპოლიტის დოსითეოზისადმი იხსენიება მღვდელი გაბრიელ ნადირაძე. გვიანი ფეოდალიზმის სოციალური შინაარსის საბუთებში ნადირაძენი ჩანან იმერეთის სამეფოში სახასო,  სააბაშიო,  საწერეთლო და საეკლესიო მამულებში. ღმერთისა და საქართველოსათვის და ბაგრატიონთა ტახტის ძლიერებისათვის ნადირაძეთა გვარის მეომრები გამოდიოდნენ იმერეთის სამეფო ლაშქრის მოწინავე,  შუაგულ და მემარჯვენე სადროშოებში,  აგრეთვე ქართლის სამეფო ლაშქრის მოწინავე და მემარჯვენე სადროშოებში. 

ამჟამად ნადირაძენი ცხოვრობენ: იმერეთში,  გურიაში,  სამეგრელოში,  სამცხეში, ქართლში,  კახეთსა და ჰერეთში. განსაკუთრებით ბევრნი არიან: საჩხერის, ჭიათურის,სამტრედიის, გორის,ხაშურის, ასპინძის, ქარელის რაიონებსა და სხვა რაიონებშიც. საქართველოში, 5200 მეტი ნადირაძე ცხოვრობს.

*
გაეროს უშიშროების საბჭოს რეზოლუცია 1124

**გაეროს უშიშროების საბჭოს რეზოლუცია 1124** მიიღეს ერთხმად 1997 წლის 31 ივლისს. საქართველოს შესახებ გაეროს ყველა რეზოლუციის დამტკიცების შემდეგ, კერძოდ 1096 (1997) რეზოლუციის, საბჭომ გადაავადა საქართველოში გაეროს დამკვირვებელთა მისიის (UNOMIG) მანდატი 1998 წლის 31 იანვრამდე.

უშიშროების საბჭომ აღნიშნა, რომ გაეროს დამკვირვებელთა მისიის დამკვირვებლებმა და დსთ-ის სამშვიდობო ძალებმა საქართველოში, კონფლიქტის ზონის სტაბილიზაცია შეძლეს. თუმცა, გალის რაიონი დესტაბილიზებული იყო შეიარაღებული დაჯგუფებების, კრიმინალების და მიწის დანაღმიანების მიზეზით. საქართველოს და აფხაზეთს შეახსენეს, რომ საერთაშორისო თანამეგობრობის დახმარება დამოკიდებულია კონფლიქტის მშვიდობიანად მოგვარების სურვილზე.

საბჭომ შეშფოთება გამოხატა იმ ფაქტის მიმართ, რომ მოლაპარაკებები ჯერ კიდევ ჩიხში იყო. საბჭომ მხარი დაუჭირა გენერალური მდივნის, კოფი ანანის გეგმებს, რომელიც გაეროს უფრო აქტიურ როლს ხედავდა სამშვიდობო პროცესში; დაგეგმილი იყო ჟენევაში შეხვედრა, რათა განისაზღვროს ის სფეროები, სადაც შეიძლება განხორციელდეს კონკრეტული პროგრესი. ყველა ეთნიკური მკვლელობა და ძალადობა დაგმეს, აფხაზური მხარის პოლიტიკა დაგმეს, რომელიც ლტოლვილთა და იძულებით გადაადგილებულ პირთა დაბრუნებას, პოლიტიკურ სტატუსთან აკავშირებდა. ამასთან დაკავშირებით, გაერომ აფხაზეთისგან მოითხოვა დევნილთა ნებაყოფლობითი დაბრუნების დაჩქარება, გაეროს ლტოლვილთა უმაღლესი კომისარიატის მიერ წარდგენილი გრაფიკის მიხედვით და საერთაშორისო სამართლის შესაბამისად.

UNOMIG-ის მისიის მანდატი 1998 წლის 31 იანვრამდე გადავადდა, მაგრამ დამოკიდებული იყო დსთ-ის სამშვიდობო ძალებთან დაკავშირებული მოვლენების მიმდინარეობასთან. გენერალურ მდივანს დაევალა აფხაზეთში და საქართველოში არსებული ვითარების შესახებ მოხსენებას წარდგენა, ამ რეზოლუციის მიღებიდან 3 თვის შემდეგ.

## იხილეთ აგრეთვე
* გაეროს მისია საქართველოში
* გაეროს უშიშროების საბჭოს რეზოლუციები აფხაზეთის შესახებ
* აფხაზეთის ომი

## რესურსები ინტერნეტში
*[რეზოლუციის ტექსტი undocs.org-ზე](https://undocs.org/S/RES/1124(1997))

## სქოლიო
1124
კატეგორია:გაეროს უშიშროების საბჭოს რეზოლუციები აფხაზეთის შესახებ
კატეგორია:გაეროს უშიშროების საბჭოს რეზოლუციები საქართველოს შესახებ
კატეგორია:აფხაზეთის კონფლიქტი
კატეგორია:1997 წელი საქართველოში
პრიმორკა II

**პრიმორკა II** () — ბრინჯაოს ხანის დასახლება, რომელიც არსებობდა ოქროს ურდოს დრომდე. მდებარეობს ნეკლინოვის რაიონში, როსტოვის ოლქი, რუსეთის ფედერაცია. აღმოაჩინეს 2007 წელს. როსტოვის ოლქის ადმინისტრაციის მეთაურის 1994 წლის 14 მარტის  № 69 დადგენილების თანახმად იგი შეიტანეს რეგიონული მნიშვნელობის კულტურული მემკვიდრეობის ძეგლების სიაში.

## ისტორია 
როსტოვის ოლქის ტერიტორია ძველ დროში მჭიდროდ იყო დასახლებული. ოლქის ჩრდილო-დასავლეთი ტერიტორია, სადაც აღმოჩენილია დასახლება პრიმორკა II, დასახლებულია ბრინჯაოს ხანიდან, ასევე დასახლება ჩანს ხაზართა სახაკანოს პერიოდშიც და შემდეგ საუკუნეებშიც.

დასახლების ტერიტორიაზე გათხრები დაიწყო 2007 წელს. არქეოლოგიური გათხრები მიმდინარეობდა 1440 კვ. კმ.-ზე. ამ უნიკალური დასახლების ტერიტორიაზე აღმოჩენილია ოთხი კულტურული ფენა. არქეოლოგების უმეტესობა, რომლებმაც აღმოაჩინეს პრიმორკა II, დაინტერესებულები არიან ბრინჯაოს ხანის კულტურული ფენით. დასახლებაში გვიანი ბრინჯაოს ხანის რამდენიმე ორმოა გათხრილი. 

ძვ. წ. 2000 წელს დონის ტერიტორიაზე გავრცელებული იყო ძელური კულტურა, რომელიც სავარაუდოდ აქ გავრცელდა ციმბირიდან. თანდათანობით მომთაბარე მეცხოველეობიდან გადავიდნენ ბინდარ მეცხოველეობაზე. როსტოვის ტერიტორიაზე გაჩნდა დიდი დასახლებები. მოსახლეობაში საკმაოდ პოპულარული გახდა მიწათმოქმედება და ბრინჯაოს მეტალურგია. ძელური კულტურის პერიოდის ფენებში აღმოაჩინეს ოთხი ქვის ნაგებობა. მოსახლეობა ბრინჯაოს ხეობაში სახლებს აშენებდა ქვისგან, ხოლო სალტოვო-მაიაკის კულტურის პერიოდში ნახევრად მიწით დაფარული ნაგებობები შენდებოდა. ეს შეიძლება განპირობებული იყო მკაცრი, ცივი კლიმატით. 

ყველაზე ქვედა ფენა არის გარდამავალი პერიოდი შუა და გვიანი ბრინჯაოს ხანებს შორის. აქ აღმოჩენილია სწორკუთხა ფორმის ნაგებობები, რომლებიც გარშემორტყმული იყო თხრილით, აქვე აღმოაჩინეს ბრინჯაოს ხანის კულტურის ქვისა და ძვლის ნივთები. 

ხაზრების პერიოდის კულტურული ფენა (650—969 წწ.) მიეკუთვნება სალტოვო-მაიაკის კულტურას. ამ პერიოდის ნივთებიდან აღმოჩენილია: თიხის ქოთნები, ყირიმული ამფორები, საყოფაცხოვრებო ნივთები, კერამიკული ნივთები. 2007 წლის არქეოლოგიური გათხრების შედეგად მეცნიერებმა აღმოაჩინეს ხაზარების პერიოდის 14 საყოფაცხოვრებო ორმო. 

დასახლების ყველაზე ზედა ფენა მიეკუთვნება ოქროს ურდოს პერიოდს (XIV საუკუნე). აქ აღმოჩენილია უამრავი თიხის ჭურჭელი, ამფორების ნაშთები და სხვა.

## რესურსები ინტერნეტში
* Древнее местонахождение в Неклиновском районе - Приморка II.

## სქოლიო
კატეგორია:რუსეთის არქეოლოგიური ძეგლები
საქართველოს ეროვნული ჩემპიონატის რეგიონული ლიგა

**რეგიონული ლიგა** — საქართველოს ეროვნული საფეხბურთო ჩემპიონატის რანგით მეხუთე დივიზიონი (ეროვნული ლიგის, ეროვნული ლიგა 2-ის, ლიგა 3-ის და ლიგა 4-ის შემდეგ). ატარებს საქართველოს პროფესიული ფეხბურთის ლიგა. რეგიონული ლიგა გაყოფილია სამ ზონად - „ა“, „ბ“ და „გ“ ჯგუფებად, სულ 39 კლუბი.

კატეგორია:საქართველოს ეროვნული ჩემპიონატის რეგიონული ლიგა
კატეგორია:საქართველოს საფეხბურთო ტურნირები
კატეგორია:საქართველოს ფეხბურთი
პეტროვკის ღვთისმშობლის ხატის ცხოველმყოფელი წყაროს ეკლესია

**პეტროვკის ღვთისმშობლის ხატის ცხოველმყოფელი წყაროს ეკლესია** () — ეკლესია სოფელ პეტროვკაში, როსტოვის ოლქი, რუსეთის ფედერაცია. მიეკუთვნება რუსეთის მართლმადიებელი ეკლესიის მოსკოვის საპატრიარქოს  როსტოვისა და ნოვოჩერკასკის ეპარქიას. 

ეკლესიის მისამართი: რუსეთი, როსტოვის ოლქი, მიასნიკოვის რაიონი, სოფელი პეტროვკა, ლუგოვაიის ქუჩა № 12.

## ისტორია 
ღვთისმშობლის ცხოველმყოფელი წყაროს ხატის ეკლესიის ისტორია სათავეს იღებს 1841 წლიდან. XIX საუკუნეში ადგილზე, სადაც ახლა ეკლესია დგას, წყაროსთან მოხდა ღვთისმშობლის ხატის გამოცხადება, წყარო გახდა ცნობილი ავადმყოფთა განკურნების სასწაულებრივი თვისებების გამო.

ლეგენდის თანახმად, 1841 წლის აგვისტოში აქ გლეხებს გაუთენებიათ ღამე. მეორე დღეს ერთ-ერთი მათგანი წასულა წყალზე და უხილავს ღვთისმშობლის ხატი ყრმით მარჯვენა ხელში. გლეხმა ამის შესახებ უამბო გარშემო მყოფთ, ამის შემდეგ ყველა გლეხი გაემართა წყაროსკენ და იგივე იხილეს საკუთარი თვალით. ეს ამბავი გლეხებმა ბაბინსკის დასახლების მმართველს უამბეს. ღვთისმშობლის გამოცხადების ამბავი მალევე მოედო გარშემო მდებარე სოფლებს. გამოცხადების მეორე დღეს  ბაბინსკის წყარომ განკურნა  მძიმედ ავადმყოფი ადგილობრივი მცხოვრები მატრონა ზოტოვა. მორწმუნე ადამიანებმა თანდათან დაიწყეს სიარული ახალი სიწმინდისაკენ. 

1848 წელს წყაროსთან ააშენეს სამლოცველო. 1849 წელს კი ხის ეკლესია ღვთისმშბლის ხატის ცხოველმყოფელი წყაროს სახელზე.

1850 წლის 6 აგვისტოს ატამან მიხეილ ხომუტოვის ინიციატივით საფუძველი ჩაეყარა ღვთისმშობლის ხატის ცხოველმყოფელი წყაროს ეკლესიას.

თავდაპირველად უნდოდათ ეკლესია აეშენებინათ ისე, რომ წყარო მოექციათ ეკლესიის შუაში, მაგრამ გადაიფიქრეს, რადგან ამას შეიძლება დროთა განმავლობაში დაეზიანებინა ეკლესიის კედლები. ამის გამო ეკლესია ააშენეს წყაროს ზემოთ ბუნებრივ მოედანზე და წყარომდე ჩასასვლელად კიბეები გააკეთეს. ეკლესია ააგეს ივან ვალპრედეს პროექტის მიხედვით. მშენებლობა გაგრძელდა 8 წელი და დასრულდა 1858 წელს.

1911 წელს, რუსეთში გატარებული საგლეხო რეფორმის 50-ე წლისთავზე წყარსთან გაიხსნა იმპერატორ ალექსანდრე II-ის ძეგლი. ოქტომბრის რევოლუციის შემდეგ ძეგლი დაანგრიეს. ეკლესიაში კი გახსნეს საწყობი და სოფლის მეურნეობის ტექნიკის სარემონტო სახელოსნო. მორწმუნეების დევნა ახალი ძალებით დაიწყო ნიკიტა ხრუშჩოვის ხელისუფლბაში მოსვლის შემდეგ. ეკლესიასთან საეკლესიო დღესასწაულებში აიკრძალა ხალხმრავლობა. ხელისუფლებამ ბრძანა დაენგრიათ სამლოცველო და ჭაში ქვები ჩაეყარათ. წყაროსთან მომლოცველობა შეწყდა. პერესტროიკის წლებში მოსახლეობამ ეკლესია გაასუფთავა ნაგვისაგან და წყარო გაწმინდეს.

2012 წლის 20 აპრილს როსტოვისა და ნოვოჩერკასკის მიტროპოლიტ მერკურის ბრძანებით ეკლესია გადაეცა ივერიის ღვთისმშობლის ხატის დედათა მონასტერს. ამ დღიდან მოყოლებული მიმდინარეობს მონასტრის აღდგენითი სამუშაოები. ეკლესიაში მიმდინარეობს წირვა-ლოცვა.

## იხილეთ აგრეთვე 
* ბაბინსკის სამკურნალო წყარო

## რესურსები ინტერნეტში
* Петровка. Церковь иконы Божией Матери "Живоносный источник"
* Петровка. Церковь иконы Божией Матери «Живоносный Источник» 
* История прихода 

## სქოლიო
კატეგორია:როსტოვის ოლქის ეკლესიები
კატეგორია:XIX საუკუნის ეკლესიები
გაეროს უშიშროების საბჭოს რეზოლუცია 1150

**გაეროს უშიშროების საბჭოს რეზოლუცია 1150** მიიღეს ერთხმად 1998 წლის 30 იანვარს. საქართველოს შესახებ გაეროს ყველა რეზოლუციის დამტკიცების შემდეგ, კერძოდ 1124 (1997) რეზოლუციის, საბჭომ გადაავადა საქართველოში გაეროს დამკვირვებელთა მისიის (UNOMIG) მანდატი 1998 წლის 31 ივლისამდე.

საქართველომ და აფხაზეთმა მიესალმა გენერალური მდივნის, კოფი ანანის წინადადებას, რაც გაეროს სამშვიდობო პროცესში ჩართულობისა და მისი განხორციელების გაძლიერებას გულისხმობდა. გარდა ამისა, ადამიანის უფლებები უნდა იყოს გარანტირებული ორივე მხარის მიერ. იმავდროულად, საბჭომ შეშფოთება გამოხატა გალის რაიონში არსებული მდგომარეობის გამო, სადაც მიწის დანაღმიანება, კრიმინალი, გატაცების ფაქტები, მკვლელობები და შეიარაღებული დაჯგუფებების დანაშაულებრივი მოქმედებები გრძელდებოდა, რაც ხელს უშლიდა სამშვიდობო პროცესს და ლტოლვილების დაბრუნებას.

უშიშროების საბჭომ კმაყოფილება გამოთქვა, რომ დასრულდა სამშვიდობო პროცესის საფუძველის მომზადება, მაგრამ აღინიშნა, რომ აფხაზეთში არსებული კონფლიქტის მნიშვნელოვანი ასპექტები ჯერ კიდევ არ მოგვარებულა. ხაზგასმით აღინიშნა მხარეებს შორის პირდაპირი დიალოგი და კონფლიქტის შედეგად განვითარებული დემოგრაფიული ცვლილებების მიუღებლობა და ლტოლვილების უსაფრთხო დაბრუნება. საბჭომ დაგმო გალის რაიონში შეიარაღებული ჯგუფების საქმიანობა, რაც გაეროს დამკვირვებელთა მისიის მანდატს საფრთხეს უქმნიდა.

## იხილეთ აგრეთვე
* გაეროს მისია საქართველოში
* გაეროს უშიშროების საბჭოს რეზოლუციები აფხაზეთის შესახებ
* აფხაზეთის ომი

## რესურსები ინტერნეტში
*[რეზოლუციის ტექსტი undocs.org-ზე](https://undocs.org/S/RES/1150(1998))

## სქოლიო
1150
კატეგორია:გაეროს უშიშროების საბჭოს რეზოლუციები აფხაზეთის შესახებ
კატეგორია:გაეროს უშიშროების საბჭოს რეზოლუციები საქართველოს შესახებ
კატეგორია:აფხაზეთის კონფლიქტი
კატეგორია:1998 წელი საქართველოში
პინეირუ-პრეტუ

**პინეირუ-პრეტუ** () — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 696 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ ჟოასაბის შემადგენლობაში.

2010 წლის მონაცემებით, მოსახლეობა 3 147 ადამიანს შეადგენდა, მოსახლეობის სიმჭიდროვე 51.2 კმ²-ზე. ფართობი 61 461 კმ²-ია.

## იხილეთ აგრეთვე
* სანტა-კატარინა
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი*
**ბრაზილიის სტატისტიკის ეროვნული ინსტიტუტი*, ზოგადი სტატისტიკა

კატეგორია:სანტა-კატარინას მუნიციპალიტეტები
Atari 7800-ის თამაშების სია

[300px|მინი|მარჯვნივ|[Atari 7800]]
ეს არის ვიდეო თამაშების კონსოლის, **Atari 7800-ის თამაშების სია** — საერთო ჯამში 59 ერთეულზე მეტი. Atari 7800 შეიქმნა 1986 წელს, კომპანია Atari Corporation-ის მიერ. სატესტო ვერსია 2 წლით ადრე გამოსცა Atari, Inc.-მა. ის შეიქმნა, რათა ჩაენაცვლებინა ამავე კომპანიის მიერ შემუშავებული წარუმატებელი კონსოლი Atari 5200.

## თამაშები
## სქოლიო
კატეგორია:Atari 7800-ის თამაშები
კატეგორია:ვიდეო თამაშების სიები პლატფორმების მიხედვით
Troika Games

**Troika Games** — ვიდეო თამაშების დეველოპერი კომპანია, რომელიც დააარსეს, ჯეისონ ანდერსონმა, ტიმ კაენმა და ლეონარდ ბოიარსკიმ, 1998 წელს. კომპანია ძირითადად კონცენტრირებული იყო როლური ვიდეო თამაშების შექმნაზე 1998-2005 წლებში. მათი ყველაზე განთქმული თამაშებია: „Arcanum: Of Steamworks and Magick Obscura“ და „Vampire: The Masquerade – Bloodlines“.

## ისტორია
[მინი|მარცხნივ|200პქ|Troika Games-ის დამფუძნებლები: მარცხნიდან [ლეონარდ ბოიარსკი, ტიმ კაენი და ჯეისონ ანდერსონი, 2017 წელი]] 
1997 წელს, როდესაც ტიმ კაენი, ბოიარსკი და ანდერსონი მუშაობდნენ „Fallout“-ის მეორე ნაწილის შექმნაზე, Interplay Entertainment-თან მოუვიდათ უთანხმოება, რის შედაგადაც დატოვეს კომპანია და 1998 წლის 1 აპრილს დააარსეს Troika Games. თავდაპირველად დაგეგმილი იყო, რომ Troika-ს თამაშები უნდა გამოეცა მხოლოდ Sierra Entertainment-ს, თუმცა ყველა თამაში გამოშვებული იქნა სხვადასხვა კომპანიის მიერ. მათი ყველაზე განთქმული პროექტია „Arcanum: Of Steamworks and Magick Obscura“, გამოსული 2001 წლის 21 აგვისტოს, რომელსაც დადებითი შეფასებები ჰხვდა წილად კრიტიკოსებისგან.

2003 წელს კომპანიამ შექმნა რიგით მეორე თამაში „The Temple of Elemental Evil“, რომელიც გამოსცა Atari-მ, ხოლო 2004 წელს ამას მოჰყვა, ასევე წარმატებული თამაშის „Vampire: The Masquerade – Bloodlines“-ის გამოშვება Activision-ის მიერ.

2004 წელს Troika ეძებდა გამომცემელს მომავალი უსათაურო პოსტაპოკალიპტური როლური თამაშისთვის, თუმცა უშედეგოდ, 2005 წლის 24 თებერვალს, ფინანსური პრობლემების გამო Troika Games დაიხურა..

### თამაშები
;გაუქმებული
* უსათაურო პოსტაპოკალიპტური როლური თამაში
* „Journey to the Center Of Arcanum“
* „Vampire: The Masquerade – Bloodlines 2“

## რესურსები ინტერნეტში
*Troika Games Wiki Troikapedia-ში
*Troika Games-ის პროფილი MobyGames-ზე
*The Escapist  - Troika Games-ის აღზევება და დაცემა
*Troikagames.com - დაარქივებული ვერსია

## სქოლიო
კატეგორია:გაუქმებული ვიდეო თამაშების კომპანიები

კატეგორია:ვიდეო თამაშების მწარმოებელი კომპანიები
კატეგორია:ვიდეო თამაშების კომპანიები ამერიკის შეერთებულ შტატებში
BBC News

**BBC News** — BBC-ის მოქმედი ფილიალი, რომელიც პასუხისმგებელია ახალი ამბების და მიმდინარე თავმოყრასა და ტრანსლირებაზე. იგი არის მსოფლიოში ახალი ამბების უდიდესი სამაუწყებლო ორგანიზაცია. მსოფლიოში მუშაობს მისი 50 წარმომადგენლობითი ოფისი და 250 კორესპონდენტი. 2013 წლიდან ორგანიზაციის დირექტორია ჯეიმზ ჰარდინგი.

დეპარტამენტის ყოველწლიური ბიუჯეტი 350 მილიონ გირვანქა სტერლინგს აღემატება. მას სულ 3500 თანამშრომელი ჰყავს, აქედან 2000 ჟურნალისტია. BBC News-ის ეროვნული, მსოფლიო და ონლაინ სიახლეებზე პასუხისმგებელი ოფისები მდებარეობს ცენტრალურ ლონდონში მდებარე დიდ შენობაში, Broadcasting House-ში. საპარლამენტო საქმიანობის გაშუქება მიმდინარეობს ლონდონში, მილბენკში მდებარე სტუდიიდან. BBC English Regions-ის მეშვეობით ორგანიზაცია აგრეთვე მოქმედებს ინგლისში მდებარე ადგილობრივი ცენტრებით. ჩრდილოეთ ირლანდიაში, შოტლანდიაში და უელსში აგრეთვე მდებარეობს ადგილობრივ სიახლეებზე პასუხისმგებელი ფილიალები.

## რესურსები ინტერნეტში
* 

## სქოლიო
კატეგორია:BBC News
კატეგორია:1922 წელს დაარსებულები გაერთიანებულ სამეფოში
კატეგორია:ორგანიზაციები ანბანის მიხედვით
ნიდერლანდების საფეხბურთო თასი

**ნიდერლანდების საფეხბურთო თასი** () — ყოველწლიური სათასო შეჯიბრება ნიდერლანდების საფეხბურთო გუნდებს შორის, რომელსაც ატარებს ნიდერლანდების ფეხბურთის ასოციაცია. 

გათამაშება პირველად ჩატარდა 1898–99 სეზონში. მისი გამარჯვებული კვალიფიკაციას გადის ნიდერლანდების სუპერთასზე და უეფა-ს ევროპის ლიგაზე.

ტურნირის ისტორიაში ყველაზე წარმატებული კლუბია ამსტერდამის „აიაქსი“, რომელმაც 18-ჯერ მოიპოვა ტიტული. მოქმედი გამარჯვებულია როტერდამის „ფეიენორდი“.

## ფინალები 
right|thumb|თასი

## სტატისტიკა კლუბების მიხედვით 
## რესურსები ინტერნეტში
* Netherlands Cup Finals

კატეგორია:ნიდერლანდების ფეხბურთი
კატეგორია:ეროვნული საფეხბურთო სათასო ტურნირები
კორეული მელა

**კორეული მელა** ან **კორეული წითური მელა** () — ძუძუმწოვარი ცხოველი ძაღლისებრთა ოჯახისა. ჩვეულებრივი მელის ქვესახეობა. გავრცელებულია კორეასა და ჩრდილოეთ ჩინეთში.

## აღწერა 
კორეული მელის სხეულის სიგრძეა 66-68 სმ, კუდის სიგრძე 42-44 სმ, ხოლო წონა 4,1-5,9 კგ.

## ლიტერატურა 
* Wilson, Don E. & Reeder, DeeAnn M. (Editors) 2005. Mammal Species of the World – A Taxonomic and Geographic Reference. Third edition. ISBN 0-8018-8221-4.

## რესურსები ინტერნეტში 
* კორეული მელა Mammal Species of the World-ზე.

კატეგორია:ჩინეთის ძუძუმწოვრები
კატეგორია:ჩრდილოეთ კორეის ძუძუმწოვრები
კატეგორია:მელა
კატეგორია:სამხრეთ კორეის ძუძუმწოვრები
ილია ბადრიძე

**ილია გიორგის ძე ბადრიძე** (დ. 1878, თელავის მაზრა, თელავი — გ. 19 აგვისტო, 1937, თბილისი) — ქართველი პოლიტიკოსი, საქართველოს დემოკრატიული რესპუბლიკის დამფუძნებელი კრების წევრი.

## ბიოგრაფია
ილია (ილიკო) გიორგის ძე ბადრიძე დაიბადა 1878 წელს, თელავის მაზრის ქალაქ თელავში. მიიღო შინაური განათლება. 14 წლის ასაკში კახეთიდან ჩამოვიდა თბილისში და მოეწყო მუშად. 1896 წლიდან ჩაერთო სოციალ-დემოკრატიული წრეების მუშაობაში. თავდაპირველად მუშაობდა ორგანიზატორად. 1902 წელს ილია ბადრიძე მე-2 რაიონიდან აირჩიეს რსდმპ ტფილისის კომიტეტის წევრად. მონაწილეობდა არალეგალური სტამბების ორგანიზებაში. აქტიურად მონაწილეობდა 1905 წლის რევოლუციურ მოძრაობაში, ტფილისში. 1911 წლის 7 სექტემბერს დააპატიმრეს ბაქოში, შემდგომ იჯდა მეტეხის ციხეში. 1913 წელს ციმბირში გადასახლება მიესაჯა, ხოლო 1917 წლის თებერვლის რევოლუციის შემდეგ სამშობლოში დაბრუნდა. 1917 წელს იყო ტფილისის მუშათა და ჯარისკაცთა დეპუტატების საბჭოს წევრი. ამავე წელს აირჩიეს საქართველოს ეროვნული საბჭოს წევრად. 1918 წლის 26 მაისს ხელი მოაწერა საქართველოს დემოკრატიული რესპუბლიკის დამოუკიდებლობის გამოცხადების აქტს. 1918 წლის განმავლობაში იყო საქართველოს დემოკრატიული რესპუბლიკის პარლამენტის წევრი. 1919 წლის 12 მარტს აირჩიეს საქართველოს დემოკრატიული რესპუბლიკის დამფუძნებელი კრების წევრად საქართველოს სოციალ-დემოკრატიული მუშათა პარტიის სიით. 1921 წელს საბჭოთა რუსეთის მიერ საქართველოს დემოკრატიული რესპუბლიკის ოკუპაციის მიუხედავად დარჩა სამშობლოში და ჯანმრთელობის მდგომარეობის გამო ჩამოშორდა პოლიტიკურ საქმიანობას. 1921 წლის 26 დეკემბერს იგი დააპატიმრეს, მაგრამ მალე გაათავისუფლეს. 1937–1938 წლებში დიდი საბჭოთა ტერორის დროს იგი დააპატიმრეს და 19 აგვისტოს დახვრეტა მიუსაჯეს, რაც იმავე ღამეს აღასრულეს.

## ლიტერატურა 
* *ირაკლი ხვადაგიანი*. საქართველოს დამფუძნებელი კრება 1919. საბჭოთა წარსულის კვლევის ლაბორატორია.  გვ. 168-170, თბ., 2016, 
## სქოლიო
კატეგორია:საქართველოს დამფუძნებელი კრების წევრები
კატეგორია:დაბადებული 1879
კატეგორია:გარდაცვლილი 19 აგვისტო
კატეგორია:გარდაცვლილი 1937
კატეგორია:საბჭოთა კავშირის რეპრესიების მსხვერპლნი საქართველოში
კატეგორია:თელავში დაბადებულები
იუნესკოს მსოფლიო მემკვიდრეობის ძეგლები ჩრდილოეთ კორეაში

2013 წლის მონაცემებით ჩრდილოეთ კორეაში  **იუნესკოს მსოფლიო კულტურული მემკვიდრეობის** 2 ძეგლია. ეს არის მსოფლიო მემკვიდრეობის ძეგლების საერთო რაოდენობის (1052) 0,2 %. გარდა ამისა, ჩრდილოეთ კორეაში მდებარე 5 ძეგლია შეტანილი იუნესკოს საცდელ სიაში. ჩრდილოეთ კორეამ მსოფლიო კულტურული და ბუნებრივი მემკვიდრეობის კონვენციის რატიფიცირება მოახდინა 1998 წლის 21 ივლისს.

## ცხრილი 
ცხრილში შეტანილია ძეგლები, იუნესკოს მიერ მსოფლიო მემკვიდრეობის სიაში დამატების თარიღის მიხედვით.

## ობიექტების გეოგრაფიული მდებარეობა 
## რესურსები ინტერნეტში 
* 

## სქოლიო 
კატეგორია:ჩრდილოეთ კორეის კულტურა
ჩრდილოეთი კორეა
*
აღმოსავლეთაზიური თაგვი

**აღმოსავლეთაზიური თაგვი** () — ძუძუმწოვარი ცხოველი თაგვისებრთა ოჯახისა.

## აღწერა 
მისი მაქსიმალური მასაა 50 გ. სხეულის სიგრძეა (კუდის გარეშე) 7,2—12,5 სმ, კუდის სიგრძე — 6,7—11,6 სმ. ზურგზე ბეწვი ჟანგისფერი-წითური-მურა აქვს, ხოლო მუცელზე თეთრი.

## გავრცელება და ჰაბიტატი 
გავრცელებულია ციმბირის სამხრეთში და შორეულ აღმოსავლეთში, მათ შორის ჩრდილოეთ მონღოლეთში, ჩრდილო-აღმოსავლეთ და აღმოსავლეთ ჩინეთსა და კორეაში. ბინადრობს ტყეებში.

## ცხოვრების სტილი 
ცხოვრობს ხეების ჯირკვების ქვეშ ამოთხრილ სოროებში და წაქცეული ხეების ღეროებში. სოროში საბუდარი ადგილი მდებარეობს 25-45 სმ-ის სიღრმეზე. აქტიურია ღამით და შებინდებისას.

## გამრავლება 
აღმოსავლეთაზიური თაგვების გამრავლების სეზონი მიმდინარეობს წელიწადის თბილ თვეებში. ამ დროს მდედრი შობს 2-10 ნაშიერს.

## კვება 
ძირითადად იკვებება სხვადასხვა თესლებით. გაზაფხულზე და ადრეულ ზაფხულში მცენარეთა მწვანე ნაწილებით, კენკროვნებითა და მწერებით.

## ლიტერატურა 
* Won, Byeong-o (원병오) (2004). 한국의 포유동물 (Hangugui poyudongmul, Mammals of Korea). Seoul: Dongbang Media. ISBN 89-8457-310-8.

## რესურსები ინტერნეტში 
* აღმოსავლეთაზიური თაგვი — Apodemus peninsulae Thomas, 1907

კატეგორია:ტყის და მინდვრის თაგვები
კატეგორია:ჩრდილოეთ კორეის ძუძუმწოვრები
კატეგორია:იაპონიის ძუძუმწოვრები
კატეგორია:სამხრეთ კორეის ძუძუმწოვრები
გუარაუჟა-დუ-სული

**გუარაუჟა-დუ-სული** () — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 707 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ სან-მიგელ-დუ-უესტის შემადგენლობაში.

2010 წლის მონაცემებით, მოსახლეობა 4 908 ადამიანს შეადგენდა, მოსახლეობის სიმჭიდროვე 48.97 კმ²-ზე. ფართობი 100 219 კმ²-ია.

## იხილეთ აგრეთვე
* სანტა-კატარინა
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი*
**ბრაზილიის სტატისტიკის ეროვნული ინსტიტუტი*, ზოგადი სტატისტიკა

კატეგორია:სანტა-კატარინას მუნიციპალიტეტები
პარკ-სლოუპი

**პარკ-სლოუპი** — უბანი ჩრდილო-დასავლეთ ბრუკლინში, ნიუ-იორკში. პარკ-სლოუპი ცნობილია მისი ისტორიული შენობებით და არქიტექტურით, უმაღლესი დონის ბარ-რესტორენებით, პარკებით და მუზეუმებით. გააჩნია წარმატებული და კეთილმოწყობილი უბნის სტატუსი ნიუ-იორკში.

## წყარო
*America's Best Eco-Neighborhoods", Natural Home, December 6, 2006

## რესურსები ინტერნეტში
* 

კატეგორია:ნიუ-იორკის უბნები
კატეგორია:ბრუკლინი
Atari 5200-ის თამაშების სია

მინი|მარჯვნივ|300პქ|Atari 5200
ეს არის ვიდეო თამაშების კონსოლის, **Atari 5200-ის თამაშების სია** — საერთო ჯამში 69 ერთეული. ეს სია გამორიცხავს მესამე მხარის მიერ შემუშავებულ Hombrew ტიპის თამაშებს.

## თამაშები
## შენიშვნა
**Tempest* (Atari Age) - 2013
5200-ის ვერსია გამოიცა AtariAge store-ის მეშვეობით 2013 წლის 7 იანვარს.

კატეგორია:ვიდეო თამაშების სიები პლატფორმების მიხედვით
კატეგორია:Atari 5200-ის თამაშები
კატეგორია:Atari
ტყის იხვები

**ტყის იხვები** () — ფრინველთა გვარი იხვისებრთა ოჯახისა. მოიცავს ორ სახეობას: მეხეური იხვი () და იხვკაზმულა (). გვარის ლათინური სახელი — Aix ძველი ბერძნული სიტყვაა, იგი არისტოტელემ გამოიყენა და უცნობ მცურავ ფრინველს ნიშნავს.

## ლიტერატურა 
* Harris, M. (1999): Animal Diversity Web: Aix galericulata. Accessed April 27, 2006.
* Pope, A. (2004): Animal Diversity Web: Aix sponsa. Accessed April 27, 2006.

## სქოლიო 
*
Concrete and Gold

***Concrete and Gold*** () — ამერიკული როკ-ჯგუფ Foo Fighters-ის მეცხრე სტუდიური ალბომი, რომელიც გამოვიდა 2017 წლის 15 სექტემბერს ლეიბლზე RCA. ალბომის პირველი სინგლი, „Run“, გამოვიდა 2017 წლის 1 ივნისს და შემდეგ თვეში მოხვდა ამერიკული „ბილბორდის“ ჩარტის Mainstream Rock Songs სათავეში. მეორე სინგლი, „The Sky Is a Neighborhood“ გამოვიდა 23 აგვისტოს. შემდეგი სიმღერა, „The Line“, გამოქვეყნდა ალბომის გამოცემამდე ერთი კვირით ადრე. ალბომი გამოცემის კვირის პერიოდში მოხვდა *Billboard* 200-ის სათავეში და გაიყიდა 120 000 ასლის ოდენობით.

## სიმღერების სია
## ჩარტები და სერტიფიცირებები
## სერტიფიცირებები
## სქოლიო
კატეგორია:2017 წლის ალბომები
კატეგორია:ალბომები გრეგ კერსტინის პროდიუსერობით
კატეგორია:Foo Fighters-ის ალბომები
კატეგორია:RCA Records-ის ალბომები
იხვკაზმულა

**იხვკაზმულა** ან **იხვი-მანდარინი** () — ფრინველი იხვისებრთა ოჯახისა. გავრცელებულია შორეული აღმოსავლეთის გარკვეულ ტერიტორიებზე. XVIII საუკუნეში სახეობა აკლიმატიზირებული იქნა გაერთიანებულ სამეფოსა და ირლანდიაში, ხოლო 1987 წელს აშშ-ის შტატ კალიფორნიაში..

## იხილეთ აგრეთვე 
* მეხეური იხვი

## ლიტერატურა 
* Красная книга РФ М.: АСТ 2001

## რესურსები ინტერნეტში 
* რუსეთის ხერხემლიანი ცხოველები: იხვი-მანდარინი 

## სქოლიო 
კატეგორია:ტყის იხვები
იაკობ პაპიაშვილი

ალტ=იაკობ პაპიაშვილი|მინი|იაკობ პაპიაშვილი
**იაკობ პაპიაშვილი** (დ. 22 იანვარი, 1942, ქუთაისი) — ქართველი მწერალი, მკვლევარი და პუბლიცისტი.

## ბიოგრაფია 
დაამთავრა თბილისის პოლიტექნიკური ინსტიტუტი ინჟინერ-მშენებლის სპეციალობით 1966 წელს.

1958-1966 წლებში თამაშობდა თბილისის „პოლიტექნიკის“ რაგბისტთა გუნდში; სხვადასხვა წლებში მუშაობდა ქ. ქუთაისის მე-4 სამშენებლო ტრესტის საწარმოო განყოფილების უფროსად; კომბინატ „საქნახშირის“ საპროექტო განყოფილების უფროსად; სსრკ მშენბანკის ქუთაისის განყოფილების უფროს ინჟინრად; დასავლეთ საქართველოში არის რაგბის პიონერი; 1967 წელს ტრესტის ბაზაზე შექმნა რაგბისტთა პირველი გუნდი — ქუთაისის „მშენებელი“, რომელიც რამდენიმეჯერ გახდა საბჭოთა კავშირის ჩემპიონი.

1967-1969 წლებში იყო „იუჟსტალკონსტრუქციის“ სამმართველოს ჯერ ოსტატი, შემდეგ უბნის უფროსი. ამ პერიოდში დაამონტაჟა ქუთაისში პირველი მაღლივი, 16 სართულიანი შენობის კარკასი (ჩონჩხი) რკინა-ბეტონის ანაკრები კონსტრუქციებით, დღევანდელი პარლამენტის წინ.

1990-1996 წლებში ქუთაისის აკაკი წერეთლის სახელმწიფო უნივერსიტეტში კითხულობდა ლექციების კურსს „ქართულ-ებრაული ურთიერთობები“. 1972 წლიდან იყო გაზეთ „ქუთაისის“ და „სოფლის ცხოვრების“ შტატგარეშე კორესპონდენტი. ამავე წლიდან ეწეოდა პროფესიონალურ ლიტერატურულ და მეცნიერულ კვლევით მუშაობას. მისი მეცნიერული ნაშრომი „ჰურიათა ქართველთა“ კავკასიური წარმომავლობის შესახებ ახალ ფურცელს შლის ქართველთა და ახლო აღმოსავლეთის ხალხთა ისტორიოგრაფიაში. არის პირველი მკვლევარი, რომელმაც მეცნიერულ დონეზე დაასაბუთა ქართული ასომთავრული ანბანის წარმოშობა ძვ. წ. XIV საუკუნეში.. 1989 წლიდან იაკობ პაპიაშვილის რომანები („ქართული ლეგენდა“ და „ხანისწყალთან“), მოთხრობები და ლექსები იბეჭდებოდა ისრაელის ქართულენოვან გაზეთში „ალია საქართველოდან“. მისი ნაშრომები გამოქვეყნებულია ჟურნალ-გაზეთებში „განთიადი“, „ცისკარი“, „ლიტერატურული საქართველო“, „ნობათი“, „მწერლის გაზეთი“, „ქართული სიტყვა“. ცხოვრობს და მოღვაწეობს ისრაელში.

იაკობ პაპიაშვილი არის საქართველოს და ისრაელის მწერალთა კავშირის წევრი, ისრაელის და ქართულ-ებრაული საზოგადოებების წევრი.

სხვადასხვა დროს მიღებული აქვს ჯილდოები და პრემიები. 2014 წელს მიენიჭა ივანე მაჩაბლის პრემია. რუსთაველის და გალაკტიონის შესახაბ შექმნილი გამოკვლევებისათვის, ებრაულ ენაზე რევაზ მიშველაძის ნოველების წიგნის „იერუსალიმი — თბილისი“ თარგმნისა და გამოცემისათვის, 2021 წელს მიენიჭა გალაკტიონ ტაბიძის პრემია.

## რესურსები ინტერნეტში 
## სქოლიო
კატეგორია:დაბადებული 22 იანვარი
კატეგორია:დაბადებული 1942
კატეგორია:ქართველი ებრაელები
კატეგორია:ქართველი მწერლები
ი
ვასილ ბაკურაძე

**ვასილ ზურაბის ძე ბაკურაძე** (დ. 1886, ჭიათურა — გ. უცნობია) — ქართველი პოლიტიკოსი, საქართველოს დემოკრატიული რესპუბლიკის დამფუძნებელი კრების წევრი.

## ბიოგრაფია
ვასილ ზურაბის ძე ბაკურაძე დაიბადა 1886 წელს, ქუთაისის გუბერნიის, ქუთაისის მაზრის დაბა ჭიათურაში. დაამთავრა ორკლასიანი სამრევლო სკოლა. 1900-იანი წლების მიჯნაზე სწავლობდა ტფილისის სასულიერო სემინარიაში. იყო რუსეთის სოციალ-დემოკრატიული მუშათა პარტიის წევრი. 1919 წლის 12 მარტიდან არჩეული იყო საქართველოს დემოკრატიული რესპუბლიკის დამფუძნებელი კრების წევრად საქართველოს სოციალ-დემოკრატიული მუშათა პარტიის სიით. 1921 წელს, საბჭოთა რუსეთის მიერ საქართველოს დემოკრატიული რესპუბლიკის ოკუპაციის შემდეგ დარჩა საქართველოში და პოლიტიკურ საქმიანობას ჩამოშორდა. შემდგომი ბედი უცნობია. 

## ლიტერატურა 
* ირაკლი ხვადაგიანი. საქართველოს დამფუძნებელი კრება 1919. საბჭოთა წარსულის კვლევის ლაბორატორია. თბილისი, 2016, გვ. 171.

კატეგორია:საქართველოს დამფუძნებელი კრების წევრები
კატეგორია:დაბადებული 1886
პავლე ბერიშვილი

**პავლე აბრამის ძე ბერიშვილი** (დ. 1891, რაჭის მაზრა, ონი — გ. 17 ნოემბერი, 1937, თბილისი) — ქართველი პოლიტიკოსი, საქართველოს დემოკრატიული რესპუბლიკის დამფუძნებელი კრების წევრი.

## ბიოგრაფია
პავლე აბრამის ძე ბერიშვილი დაიბადა 1891 წელს, ქუთაისის გუბერნიის, რაჭის მაზრის სოფელ მოედანში (ამჟამად ონის მოედნის უბანი). დაამთავრა ონის სამოქალაქო სასწავლებელი. შემდგომ სწავლობდა ბაქოში, ტექნიკურ სასწავლებელში, სადაც შეისწავლა ლითონის დამუშავება და ხარატობა. 1905 წლიდან იყო რუსეთის სოციალ-დემოკრატიული მუშათა პარტიის მენშევიკების ფრაქციის წევრი. 1919 წლის 12 მარტიდან არჩეული იყო საქართველოს დემოკრატიული რესპუბლიკის დამფუძნებელი კრების წევრად საქართველოს სოციალ-დემოკრატიული მუშათა პარტიის სიით. 1921 წელს, საბჭოთა რუსეთის მიერ საქართველოს დემოკრატიული რესპუბლიკის ოკუპაციის შემდეგ დარჩა საქართველოში და ჩაბმული იყო წინააღმდეგობის მოძრაობაში. შემდგომ პერიოდში იგი დააკავეს. ციხიდან გათავისუფლების შემდეგ ცხოვრობდა ქალაქ ენისეისკში. პავლე ბერიშვილი საქართველოში 1935 წელს დაბრუნდა. 1937 წელს იგი კვლავ დააპატიმრეს და 17 სექტემბერს დახვრეტა მიუსაჯეს, რაც იმავე ღამეს აღასრულეს. 1989 წლის 17 ნოემბერს იგი რეაბილიტირებულია კრასნოიარსკის სამხარეო პროკურატურის მიერ.

## ლიტერატურა 
* ირაკლი ხვადაგიანი. საქართველოს დამფუძნებელი კრება 1919. საბჭოთა წარსულის კვლევის ლაბორატორია. გვ. 173-174, თბ., 2016 

კატეგორია:საქართველოს დამფუძნებელი კრების წევრები
კატეგორია:დაბადებული 1891
კატეგორია:გარდაცვლილი  17 ნოემბერი
კატეგორია:გარდაცვლილი 1937
ჩრდილოეთ კორეის მშვიდობის მუზეუმი

**ჩრდილოეთ კორეის მშვიდობის მუზეუმი** (; ჰანჯა. 朝鮮民主主義人民共和國平和博物館) — მუზეუმი ჩრდილოეთ კორეაში. აშენდა, რათა აქ 1953 წლის 27 ივლისს შემდგარიყო კორეის ომის დაზავების ხელშეკრულების ხელმოწერა. ის მდებარეობს ჩრდილოეთ კორეის, ჰამგეონ-ბუკდოს პროვინციის ყოფილ სოფელ პანმუნჯომში. საერთო უსაფრთხოების მონაკვეთიდან ჩრდილო-დასავლეთით დაახლოებით 1.2 კმ-ში. ის ერთადერთია, რაც ყოფილი სოფლიდან შემორჩა, ხოლო სახელი - *პანმუნჯომში* 1950-იანი წლებიდან საერთო უსაფრთხოების მონაკვეთს ეწოდება. ის ასევე კიჯონ-დონიდან (რომელსაც ხშირად *პროპაგანდს სოფელს* უწოდებენ) ჩრდილო-აღმოსავლეთით 1,9 კილომეტრში მდებარეობს. აქ ინახება 1976 წელს მომხდარი ნაჯახით მკვლელობის ინციდენტის იარაღები, როდესაც ორი ამერიკელი ჯარისკაცი: კაპიტანი არტურ ბონიფასი და ლეიტენატი მარკ ბარეტი დაიღუპა.

შენობაში, კარების თავზე კიდია პიკასოს *მტრედის* ასლი. ხელმოწერის ცერემონიალზე ამრიკელებმა ეს კომუნიზმის სიმბოლოდ მიიჩნიეს (რადგან პიკასო კომუნისტი იყო) და მოითხოვეს მისი დაფარვა.

## რესურსები ინტერნეტში 
* Photos of Peace Museum 
* Photo of axe
* Photo of interior of museum

## სქოლიო 
კატეგორია:ჩრდილოეთ კორეის მუზეუმები
კატეგორია:მშვიდობის მუზეუმები